**Beszámoló a 2022.évben végzett férfimissziói szolgálatról**

Az év elején tájékozódtam a férfikörök helyzetéről és terveikről

A következő férfiköröket látogattam meg és áhítatot, előadást tartottam:

Szombathely, Kőszeg, Sárvár, Celldömölk-Alsóság, Várpalota.

Májusban Férfi- Nap volt Alsóságon. Áhítatot tartott Kerekes Csaba helyi lelkész.

A téma a Szentlélek szerepe életünkben volt. Az eseményt meglátogatta a város polgármestere is. Az előadásom után a hallottak feldolgozására lelki túra volt a Ság-hegyre. A végén kiértékeltük a nap tanulságait.

Az Országos Férfimissziói Nap Sárváron volt október 1-én: Gyarmati István ny. sárvári lelkész nyitó áhítatában arról beszélt, hogy a világ várja a békességet teremtők megjelenését.

Illés Csaba rendőr alezredes a sárvári férfikör elnöke köszöntötte a megjelenteket.

Dr. Hafenscher Károly professzor: A gyónás az evangélikus egyház tanításában és gyakorlatában című előadásában részletesen szólt arról, hogy nagyobb figyelmet és megbecsülést igényel hitünk és egyházi életünk eme fontos eleme. Tévedés lenne azt gondolni, hogy egyszerűen a római katolikus gyakorlatot kellene jobban követni, mert ott sem gond nélküli a helyzet, hanem sokkal inkább a saját lutheri tanításunkhoz és hagyományainkhoz kell visszatérni.

A másik előadást Szakács Tamás lelkész, fizikus, készülő doktori disszertációjának témájából kiindulva Jézus Krisztus kettős természetének teológiai és természettudományos összefüggéseiről tartotta.

A fórumon a férfikörök képviselői beszámoltak arról, hogy az elmúlt időszakban miként segítették a gyülekezetek életét és milyen terveik vannak.

Tekintve, hogy a lelki túrák egyre nagyobb érdeklődésre számítanak a lehetőséget kihasználva Tutzingban eszmecserét folytattam Michael Kaminskival a müncheni Ev. Spirituális Központ zarándoklatokért felelős referensével.

Gyülekezeti és egyházmegyei alkalmakon beszámoltam a férfikörök tevékenységéről.

Cikket írtam a Híd Magazinba

Cikket írtam az Evangélikus Életbe

Szerkesztettem az Evangélikus Férmisszió Fb. oldalát

Részt vettem a Missziói Bizottság munkájában és a Gyülekezetplántálási ad. hoc. Bizottságban

Végezetül megköszönöm az Országos Missziói Központ és a Gyülekezeti és Missziói Osztály támogatását.

 Győr, 2023. jan. 12.

 Koháry Ferenc férfi referens